open-index/open-wikipedia-markdown huggingface dataset:
Songedalsåi

**Songedalsåi** er en elv i Fyresdal kommune i Telemark. Den er en del av Arendalsvassdraget og drenerer bl.a. Mjåvatn og Sundsvatn, før den lenger nede sammen med elva Finndøl danner Dalåni som renner ut helt nord i Fyresvatnet.

Vassdraget ble i 1993 vernet mot kraftutbygging gjennom Verneplan IV for vassdrag.

## Referanser
Europaligaen i fotball for menn

**Europaligaen i fotball for menn** (offisielt **UEFA Europa League**) er en årlig fotballturnering for europeiske fotballag som arrangeres av UEFA. Turneringen startet i 1971 som **UEFA-cupen**, da den erstattet den tidligere Messebycupen (fra 1955) og var i sin helhet et rent cupmesterskap.

I 1999 ble Cupvinnercupen sammenslått med UEFA-cupen, og etter 2004/05-sesongen ble det lagt til gruppespill etter innledende kvalifiseringsspill. Etter at også Intertotocupen ble en del av UEFA-cupen i 2009, ble gruppespilldelen utvidet samtidig som kriteriene for kvalifisering ble endret, noe som i dag utgjør dagens turneringsformat. Vinneren av Europaligaen møter vinneren av Mesterligaen i den årlige finalen Supercupen.

## Historie
### Messebycupen
Cupen ble først introdusert i 1955, da under navnet Messebycupen. Messebycupen var ikke en turnering for klubber, men for byer. Byer med flere lag ble representert av et sammensatt lag bestående av de beste spillerne fra lagene i byen. Den første Messebycupen ble arrangert over flere år, og gikk fra 1955 til 1958 og ble vunnet av . Fra midten av tiåret ble denne regelen endret, slik at det ble en turnering for klubblag.

### UEFA-cupen
I 1971 tok UEFA over arrangørrollen av Messebycupen, og gav den navnet *UEFA-cupen*. Opprinnelig kvalifiserte man seg til UEFA-cupen ved å komme på andreplass i den nasjonale ligaen. De største ligaene hadde imidlertid flere plasser, slik at også tredje- og fjerdeplassen kunne delta. Turneringen foregikk tradisjonelt i rent cupformat, der lagene trakk en motstander i hver runde og møtte dette laget to ganger – både hjemme og borte. I 1998 ble for første gang finalen spilt over én kamp istedenfor to. De innledende rundene gikk fortsatt over to kamper.

I 1999 ble UEFA-cupen slått sammen med Cupvinnercupen, med den følge at nasjonale cupvinnere også fikk muligheten til å delta. Etter dagens regler, kan man også kvalifisere seg ved å tape tredje kvalifiseringsrunde i Mesterligaen eller ved å komme på tredjeplass i de innledende gruppene i samme turnering.

### Europaligaen
Før 2004/05-sesongen ble det vedtatt at turneringen skulle endres slik at det ble et innledende gruppespill før man kom videre til sluttspillet. UEFA-cupen skiftet navn til *Europaligaen* fra og med Europaligaen 2009/2010.

## Vinnere

## Norske spillere i finalen
Følgende nordmenn har spilt i finalen. Fet skrift betyr at de vant finalen.

Noter: Spillere i *kursiv* kom inn som innbytter.

Følgende nordmenn har vært ubenyttet reserve i finalen. Fet skrift betyr at de vant finalen.

## Norske lag i turneringen

## Eksterne lenker
*
AS Monaco FC

**Association Sportive de Monaco Football Club** er en fotballklubb fra Monaco som spiller i den franske toppdivisjonen Ligue 1. Klubben ble stiftet i 1919, og ble profesjonell i 1948. Til tross for å komme fra Monaco, som er et land utenfor Frankrike, er den en av Frankrikes mest suksessfulle klubber, med åtte ligatitler og fem cuptitler.

Klubben kom noe overraskende til finalen i UEFA Champions League i 2004, men måtte der se seg slått 3-0 av FC Porto.
## Meritter
### Nasjonalt
* Ligue 1
** Mester: 1961, 1963, 1978, 1982, 1988, 1997, 2000, 2017
* Den franske cupen
** Mester: 1960, 1963, 1980, 1985, 1991 
** Andreplass: 1974, 1984, 1989, 2010
* Den franske ligacupen
** Mester: 2003
** Andreplass: 2001, 2017, 2018
* Trophée Des Champions
** Mester: 1961, 1985, 1997, 2000
** Andreplass: 1960, 2017, 2018
### Internasjonalt
* Mesterligaen
** Andreplass:  2004
* Cupvinnercupen
** Andreplass: 1992

## Spillerstall
Oppdatert 9. oktober 2024.

### Utlånte spillere

## Kjente spillere med en fortid i klubben

## Nordmenn i AS Monaco
*  John Arne Riise (1995–2001)
*  Hassan El Fakiri (2000 & 2002–2005)
*  Vegard Landaas (2009–2010)
*  Thorstein Helstad (2011–2012)

## Referanser


## Eksterne lenker
*
Dalåni

**Dalåni** er en elv i Fyresdal kommune i Telemark. Den starter der elva Finndøl møter Songedalsåi, og munner ut helt nord i Fyresvatnet ved Snarteland. Dette siste stykket av elva kalles også *Snartelandsåi*.
Hercule Poirot

**Hercule Poirot** er en detektivfigur i Agatha Christies krimbøker. Han opptrer i over 30 romaner og over 50 noveller.

Skikkelsen Poirot er født i Spa i Belgia og har arbeidet som belgisk polititjenestemann, især i Brussel, men måtte flykte til England under første verdenskrig og slo seg ned der. Poirot er ugift. Hans livs kjærlighet, grevinne Vera Rossakoff, opptrer i novellene *The Double Clue* og *The Capture of Cerberus* og romanen *The Big Four*.

Poirot er en liten, pertentlig mann, med en mustasje som han steller med flid. Hans manierisme har Christie angivelig hentet fra observasjoner av belgiske flyktninger under første verdenskrig. Poirot betrakter engelskmenn som litt underlige. Hans engelsk har en fransk aksent, og første gang folk møter ham, mistar de ham ofte for å være fransk. Poirot regnes og regner seg selv som ekstremt flink og intelligent, som han kaller å bruke sine «små grå», på engelsk *little grey cells*. 

Poirot dør i Christies posthumt utgitte roman *Curtain*. Han er den eneste litterære skikkelse som har fått en nekrolog i *[[New York Times]]*, attpåtil på forsiden 6. august 1975.

Christies bøker om ham ble fra 1989 gjort til en fjernsynsserie, *[[Poirot]]*, med David Suchet i tittelrollen. Andre skuespillere som har portrettert Poirot i spillefilm og fjernsyn er Austin Trevor, Tony Randall, Albert Finney, Peter Ustinov, Alfred Molina og Ian Holm.

## Referanser


## Litteratur
* 
* 
* 
* 
* Peterson, H. C. (1939). *Propaganda for War: The Campaign against American Neutrality, 1914-1917*. Norman: University of Oklahoma Press.
* Wilson, Edmund. (1945). *Who Cares Who Killed Roger Ackroyd?* The New Yorker. 20. januar 1945. Opptrykt i: *Classics and Commercials* New York (1950)
* Wilson, Edmund. (1950). *Why Do People Read Detective Stories?*,. I: *Classics and Commercials*, New York
Sheppard Air Force Base

**Sheppard Air Force Base** (IATA:**SPS** ICAO:**KSPS**)er en flystasjon nord for Wichita Falls i Texas, USA.

ENJJPT (Euro Nato Joint Jet Pilot Training), opprettet i 1981, er stasjonert her.  Tretten medlemsland i NATO, deriblant Norge, sender offiserer hit for pilottrening.

Flystasjonen er oppkalt etter senator John Morris Sheppard, som var formann i Senatets forsvarskomité ved sin død i april 1941, like før basen åpnet.

Basen huser to treningsenheter. 82. Training Wing er en ikke-flygende enhet som utdanner teknisk personell, og 80. Flying Training Wing, der ENJJPT er inkludert, som utdanner rundt 200 nye piloter og omtrent 80 nye instruktører årlig.

Flytyper i bruk på Sheppard inkluderer T-38C, T-37 og T-6.
## Eksterne lenker
*
Geriljakrig

**Geriljakrig** kjennetegnes ofte ved at det er små styrker som tar overraskende eller uventede anslag, som sprengning, bakhold, ildoverfall og skarpskyting.

Mens en regulær avdeling kjemper med mer eller mindre fastsatte metoder, kan og må geriljakrig utkjempes med det en har for hånden eller som kan nås tak i underveis. 
Normal etterforsyning er ofte vanskelig. Mange geriljakrigførende parter er avhengig av å ta utstyr hos fienden for å opprettholde kampevnen.

Nasjonale frigjøringskjempere og terrorister benytter ofte geriljakrig som taktikk, da de sjelden har ressurser eller nok styrker til å kjempe en konvensjonell kamp.

Geriljasoldater kjemper ofte i hjemområdet og kjenner derfor området godt, og dermed har de en fordel der i forhold til en okkupant. De blir i mange tilfeller også støttet av den lokale sivilbefolkningen, som bidrar med mat og andre forsyninger og hjelper til med å holde geriljaen skjult for fienden.

Geriljakrig er en av de eldste formene for asymmetrisk krigføring. Under 2. punerkrig drev den romerske diktator Fabius Maximus og flere av hans etterfølgere i 217 f.Kr. og senere en geriljalignende utmattelseskrig (dog med regulære styrker) mot Hannibals hæravdelinger i Italia. De fremste bidragsyterne til moderne teorier om geriljakrig er blant andre Mao Zedong, Wendell Fertig, og Che Guevara. Mens asymmetrisk krigføring er den militære betegnelsen for geriljataktikk, blir det ofte omtalt som terrorisme eller frigjøringskamp.

## Gerilja under 2. verdenskrig
Gerilja i større målestokk forekom særlig på østfronten. Sovjetisk og jugoslavisk gerilja er ofte kalt partisaner, mens den tilsvarende franske er kalt maquisstyrker.

## Etymologi
«Gerilja» kommer av spansk *guerrilla* som er diminutiv av *guerra* som betyr «krig». Begrepet ble første gang brukt om de spansk-portugisiske *guerrilleros* (irregulære styrker) som i 1808 gjorde opprør mot det franske styret i Spania under Napoleonskrigene.

Ordet geriljakrig er egentlig en pleonasme *(småkrigskrig)* som likevel er innarbeidet i Norge, siden *gerilja* i norsk oversettelse ikke bare kan betegne krigshandlingene, men også de styrker eller enheter som står bak, *geriljaen*.

## Se også

* Asymmetrisk krigføring
* Paramilitær
* Partisan
* Partisaner (Jugoslavia)
* Vietnamkrigen

## Kilder
*Encyclopædia Britannica – Guerrilla Besøkt 4. februar 2010
Stortingets komiteer

**Stortingets komiteer** er utvalg av stortingsrepresentanter som gis myndighet av Stortinget til å behandle ulike saker.

Mesteparten av saksbehandlingen i Stortinget foregår i fagkomiteer. Når Stortinget fatter vedtak, er det basert på forslag fra en av Stortingets fagkomiteer.

For å drøfte viktige utenrikspolitiske, handelspolitiske og sikkerhetspolitiske saker med regjeringen er det også en utvidet utenriks- og forsvarskomité. Stortinget har i tillegg en fullmaktskomité og en valgkomité.

Det kan også opprettes ekstraordinære komiteer. En slik komité er Den særskilte komité for å behandle spesielle saker vedrørende koronakrisen.

## Fagkomiteer
Fagkomiteene tilsvarer i noen grad hvert sitt departement, av og til to departementer. De er Stortingets saksforberedende organer og behandler saker Stortinget oversender til dem. Bare kontroll- og konstitusjonskomiteen kan behandle saker på eget initiativ. Behandlingen i fagkomiteene munner ut i innstillinger til Stortinget.

Siden 2005 følger ikke komitéinndelingen lenger departementsstrukturen i regjeringen, slik den hadde gjort frem til da.

Komiteene blir tildelt saker på bakgrunn av hvilket fagområde saken gjelder. Fordelingen av sakene vedtas i et møte i Stortinget. I Stortingets forretningsorden er det beskrevet en hovedregel for fordeling av saker mellom komiteene. Noen ganger kan en sak behandles i flere komiteer.

Fagkomiteene forbereder sakene før de behandles formelt i Stortinget i plenum. Plenumsbehandlingen innebærer at man diskuterer en innstilling fra komiteen.

De faste fagkomiteene er:
# Arbeids- og sosialkomiteen
# Energi- og miljøkomiteen
# Familie- og kulturkomiteen
# Finanskomiteen
# Helse- og omsorgskomiteen
# Justiskomiteen
# Kommunal- og forvaltningskomiteen
# Kontroll- og konstitusjonskomiteen
# Næringskomiteen
# Transport- og kommunikasjonskomiteen
# Utdannings- og forskningskomiteen
# Utenriks- og forsvarskomiteen

## Andre komiteer
* Arbeidsordningskomiteen
* Fullmaktskomiteen
* Valgkomiteen
* Den utvidede utenriks- og forsvarskomité
* Europautvalget

## Tidligere stortingskomiteer
* Administrasjonskomiteen
* Energi- og industrikomiteen
* Familie-, kultur- og administrasjonskomiteen
* Finans- og tollkomiteen
* Den forberedende fullmaktskomité
* Forbruker- og administrasjonskomiteen
* Forsvarskomiteen
* Helsekomiteen
* Den hemmelige protokollkomiteen
* Industrikomiteen
* Kirke- og skolekomiteen
* Kirke- og undervisningskomiteen
* Kommunalkomiteen
* Kommunal- og miljøvernkomiteen
* Kontrollkomiteen
* Landbrukskomiteen
* Militærkomiteen
* Post-, telegraf- og kystfartskomiteen
* Protokollkomiteen
* Samferdselskomiteen
* Sjøfarts- og fiskerikomiteen
* Skog- og vassdragskomiteen
* Skog-, vassdrags- og industrikomiteen
* Sosialkomiteen
* Tollkomiteen
* Universitets- og fagskolekomiteen
* Utenrikskomiteen
* Utenriks- og konstitusjonskomiteen
* Den utvidede utenriks- og konstitusjonskomité
* Vei- og jernbanekomiteen

## Referanser
Koalisjonsregjering

En **koalisjonsregjering** er en regjering hvor statsrådpostene er fordelt på ulike partier.
__NOTOC__
## Hvordan oppstår situasjonen
Etter valgopptelling; Dersom det viser seg at ikke noe enkelt parti har flertall i parlamentet, i Norge: Stortinget, blir oppdraget om å danne regjering, gitt til det partiet som har størst sjanse til å vinne støtte for politikken sin i Stortinget. 
Dette partiet danner da regjering alene, eller blir enig med andre partier om å dele statsrådstillingene.

## Mindretalls- og flertallskoalisjonsregjeringer
En *koalisjonsregjering* kan opptre både i mindretallsregjeringer og flertallsregjeringer. En flertallsregjering sitter trygt fordi den har over halvparten av representantene i Stortinget. Den kan likevel bli felt hvis det utvikler seg stort uenighet innad koalisjonen.

## Partigrunnlag
Partisamarbeidet i en koalisjon kaller vi *partigrunnlaget*. Kjell Magne Bondeviks andre regjerings partigrunnlag var Høyre, KrF og Venstre. Dette var en mindretallsregjering.
Jens Stoltenbergs andre regjering, var også en *koalisjonsregjering*. Dette var derimot en flertallsregjering, partigrunnlaget her var AP, SV og SP.
Erna Solbergs regjering fra 2013 til 2021 var også en koalisjonsregjering. Først var den en mindretallsregjering som bestod av Høyre og Fremskrittspartiet. Fra 2019 til 2020 var den en flertallsregjering, der også KrF og Venstre deltok.

## Referanser
Paul Giraud

**Paul Giraud & Fils** er et konjakkhus. De har ca. 280 dekar vinmarker øst i Grande Champagne.

Paul Giraud kjennetegnes bl.a. ved sin streben etter høy kvalitet, og omtales gjerne som "den nye Léopold Gourmel”, etter en annen kvalitetsprodusent.

## Historie
Familien Giraud har drevet med konjakk siden 1650, på samme eiendom. De solgte lenge konjakk i bulk, og først på 1970-tallet begynte de å selge under eget navn.

En særegenhet er at de fortsatt plukker druene for hånd. Dessuten er de opptatt av organiske produksjonemetoder, så de sprayer kun med et minimum av kjemikalier.

Til lagring bruker de fat av Limousin eik, med ca. 30 % nytt trevirke, resten brukt. De tilsetter svært lite tilsettingsstoffer, og tilstreber å lage konjakken så ren som mulig.

De har mange årgangskonjakker på fat på lager, som de kan selge som årgangskonjakk. De er også leverandør av konjakk til Hennessy (10 års lagring) og Remy Martin (20 års lagring) som disse kan bruke i sine blandinger.

Huset ledes i dag av Paul Giraud.

## Utvalg
* VSOP 
* Napoléon – 12 års fatlagring
* XO – 15 års fatlagring, all konjakk kommer fra én vingård 
* Vieille Réserve XO – 25 års fatlagring 
* Très Rare – 35 års fatlagring

I tillegg har de lagd
* Paul Giraud Christmas Cognac (42%)

## Eksterne lenker
Hjemmeside på Swfrance.com
Bifrost

:*For den norske organisasjonen med samme navn, se [[Åsatrufellesskapet Bifrost]]*, eller for black metal albumet, se *[[Bifrost (Elite-album)]]*.

**Bifrost** eller **Bivrost** er broen mellom gudenes og menneskenes verden i norrøn mytologi. Den ene enden var forankret i himmelberget, et stort fjell i utkanten av Åsgard der Heimdall sitter og skuer ut over verden. Mens den andre enden vandrer fritt rundt i Midgard. Gudene kunne bruke Bifrost som en bro da de skulle fra Åsgard til Midgard. Men broen var magisk, så intet menneske kunne finne den andre enden og komme seg til Gudenes rike.

Bokstavelig betyr navnet den bevrende broen, og uttales egentlig «biv-råst». På moderne norsk sier de fleste likevel «bi-frost». Det er en vanlig forestilling at bifrost er identisk med regnbuen, men noen mener det trolig er nordlyset som er den bevrende broen, på grunn av beskrivelsen hos Snorre, der den nevnes som en bro i tre farger.

## Se også
* Gjallarbru, brua til dødsriket i norrøn mytologi

## Referanser


## Eksterne lenker
*
Fylkesvei 49

**Fylkesvei 49** går mellom Trengereid i Bergen og Odda i Ullensvang.
Fylkesvei 49 har 29 km tunnel på 95 km vei.

## Historie
Tidligere var riksvei 49 veien mellom Leira i Nord-Aurdal og sentrum i Gol. Denne strekningen ble senere del av riksvei 51.

Før Lukksund bru ble åpnet 1986 og strekningen Husa–Lunde ble tatt i bruk var strekningen Norheimsund–Mundheim skiltet riksvei 551, strekningen Gjermundshavn–Husa skiltet riksvei 548, og strekningen Lunde Våge skiltet riksvei 547.

Før 1992 var strekningen mellom Våge og Flatråker i Tysnes del av riksvei 14, kystriksveien Ålesund–Stavanger.

1994 ble Flatråker ferjeleie flyttet til Hodnanes på sørspissen av Tysnesøy.

Før 1. januar 2010 var veien riksvei, da regionsreformen trådte i kraft fikk den status som fylkesvei.

2019 fikk veien stort sett en ny trasé, slik at bare strekningen mellom Norheimsund og Jondal er felles med den gamle strekningen. Den nye traséén består av deler av de tidligere veiene fylkesvei 7, fylkesvei 550, fylkesvei 107 (Hordaland), og fylkesvei 551.
Den gamle strekningen fra Tørvikbygd til Mundheim er fra 2019 fylkesvei 576, fra Mundheim til Gjermundshamn fylkesvei 48, videre til Stussvik fylkesvei 575 og derfra til Jektevik fylkesvei 549.

Det har vært foreslått å oppgradere veien fra Bergen til E134 ved Odda, ("Hordalandsdiagonalen") med en bru over Hardangerfjorden ved Jondal. Strekningen mellom Nordrepollen og Austrepollen er rasutsatt og smal. Nordrepolltunnelen inngår i strekningen. Strekningen Austrepollen-Nordrepollen (6,2 km) ble ferdig i 1972 (veiforbindelse fra Austrepollen til Ænes og Rosendal kom på 1960-tallet).

### Tokagjelet i Kvam

Veien gjennom Tokagjelet ble stukket ut rundt 1890, påbegynt i 1903 og åpnet i 1907. Store partier er bygget med håndkraft mens arbeiderne hang i tau i den glatte fjellsiden. Dette ble gjort fordi veien mangler naturlig fundament.

Ny vei med fire tunneler ble tatt i bruk på 1960-tallet. Dette er tunnelene Snauhaugen på 349 meter, Hansagjel på 697 meter, Tokagjel på 408 meter og Fossagjel på 365 meter.

Den 21. desember 2009 fredet Riksantikvaren Tokagjelet sammen med 39 andre veier omtalt i Nasjonal verneplan for veger, bruer og vegrelaterte kulturminner.

En 9 km lang tunnel gjennom Tokagjelet planlegges, grunnet rassikring, regularitet og reisetid.

## Nasjonal turistvei

Strekningen mellom Norheimsund og Jondal er del av *[[nasjonal turistvei]] [[Hardanger]]* sammen med delstrekningen  Norheimsund – Granvin på fylkesvei 79, Jondal – Utne på fylkesvei 550 og strekningen Låtefossen – Kinsarvik langs riksvei 13.

## Kommuner og knutepunkter

 

 

:

 

## Referanser




## Eksterne lenker
* Vegvesenets vegkart 
* 
* Fergeinfo Jondal-Tørvikbygd
Høyballe

En **høyballe** er komprimert (presset) høy. Høyballer finnes i ulike former og størrelser. Små firkantballer er svært vanlige, er lette å bære og enkle å transportere. Store firkantballer (storballer) blir mer og mer vanlig. Ellers pakkes også høy i rundballer.
Silo

En **silo** er en tank eller bygning for lagring av korn, sand, sement, kraftfôr eller andre egnede produkter i bulk. En silo kan være laget av metall eller i armert betong, men tidligere også i tre og tegl. Tidligere var kornsiloer plassert i en rekke norske havner, som for eksempel Silokaia i Kristiansand og Oslo Havnesilo på Vippetangen.

## Typer av siloer
### Bunkersiloer
Bunkersiloer er grøfter, vanligvis med betongvegger, som fylles og pakkes ved hjelp av traktorer og lastere. Den fylte grøften dekkes med en plastpresenning for å gjøre den lufttett. Disse siloene tømmes vanligvis med traktor og laster. De er rimelige og spesielt godt egnet for svært store operasjoner.

### Tårnsiloer
Lagersiloer er sylindriske konstruksjoner, vanligvis fra 10 til 90 fot (fra 3 til 27 m) i diameter og fra 30 til 275 fot (fra 10 til 90 m) i høyde, der betongsiloer med slipform og jumpform er siloer med større diameter og høyere høyde.

Denne konstruksjonen ble oppfunnet i andre halvdel av 1800-tallet av den kjente amerikanske agronomen Franklin King.

Tårnsiloer tømmes vanligvis fra toppen av stabelen, opprinnelig manuelt med silogafler, som har mange flere tenner enn vanlige gafler; 12 mot 4, og nå med mekaniske tømmeanordninger. Av og til brukes bunntømmede siloutmatere, men de har problemer med komplekse reparasjoner.

Fordelen med tårnsiloer er at siloen pakker seg godt under sin egen vekt, unntatt de øverste få fotene. Imidlertid kan dette være en ulempe for elementer som flishugget tre. Tårnsiloen ble oppfunnet av Franklin Hiram King.

### Posesiloer
Posesiloer er tunge plastikkrør, vanligvis fra 8 til 12 fot (2,4-3,6 m) i diameter og med variabel lengde avhengig av mengden materiale som skal lagres. De pakkes med en spesialmaskin og forsegles i begge ender. De tømmes med traktor og laster eller en skidlaster. Posen kastes bort etter hvert som den åpnes. Posesiloer krever små kapitalinvesteringer. De kan brukes som en midlertidig løsning når mer plass er nødvendig for vekst eller innhøsting, selv om noen gårder bruker dem hvert år.

## Se også
* Kornsilo
* Silofôr

## Referanser
EM i curling 1993

**Curling-EM 1993** ble arrangert 6. desember – 11. desember 1993 i 
*Sportzentrum* i Leukerbad i Sveits. 

Det deltok 18 lag for herrer og 14 lag for kvinner. 

## Herrer

* Norge vant 7-6 i finalen over Danmark
* Sveits vant 7-6 i bronsefinalen over Skottland
* Norge vant 7-6 i semifinalen over Skottland
* Danmark vant 7-6 i semifinalen over Sveits
* Norge endte opp med 8 seire og ingen tap

## Kvinner

* Sverige vant 8-4 i finalen over Sveits
* Norge vant 8-7 i bronsefinalen over Skottland
* Sverige vant 5-3 i semifinalen over Skottland
* Sveits vant 7-4 i semifinalen over Norge
* Norge endte opp med 5 seire og 3 tap
* Sverige endte opp med 7 seire og kun 1 tap (mot Sveits i grunnspillet)

## Eksterne lenker
WCF Statistics
Fylkesvei 546

**Fylkesvei 546** går mellom Rådal i Bergen og Bekkjarvik i Austevoll.

Den 17. november 2007 ble Austevollsbruene åpnet. Fergen mellom Hufthamar og Austevollshella ble dermed erstattet.

Før 1. januar 2010 var veien riksvei, etter at regionsreformen trådte i kraft har den status som fylkesvei. Strekningen mellom Rådal og Fana var opprinnelig riksvei 553.

## Kommuner og knutepunkter

* Ferge fra Krokeide (40 min, 1 tur/time)

* til Hufthamar (artikkel om fergen)

## Referanser


## Eksterne lenker
* 
* Vegvesenets vegkart 
* 
* Fergeinfo Krokeide-Hufthamar
EM i curling 1992

**Curling-EM 1992** ble arrangert 7. desember – 12. desember 1992 i 
*Dewars Rinks* i Perth i Skottland. 

Det deltok 19 lag for herrer og 14 lag for kvinner. 

## Herrer

* Tyskland vant 4-3 i finalen over Sverige
* Sverige vant 9-3 i semifinalen over Sveits
* Tyskland vant 3-2 i semifinalen over Skottland
* Norge endte opp på 9.-plass med 7 seire og 1 tap (vi spilte i B-turneringen) 

For Norge spilte Eigil Ramsfjell, Sjur Loen, Niclas Järund og Bent Ånund Ramsfjell.

## Kvinner

* Sverige vant 9-3 i finalen over Skottland
* Sverige vant 8-6 i semifinalen over Norge
* Skottland vant 9-7 i semifinalen over Tyskland
* Norge endte opp med 4 seire og 3 tap
* Sverige endte opp med 6 seire og 2 tap

## Eksterne lenker
WCF Statistics
James Phelps

**James Andrew Eric Phelps** (født 25. februar 1986 i England) ble født 13 minutter etter sin tvillingbror Oliver Martyn John Phelps. Tvillingbrødrene er best kjent for sine roller som Fred og Frank Wiltersen, der James hadde rollen som Fred Wiltersen. 

Begge brødrene er 1,91 meter høye og har brunt hår som blir farget oransje til filmene. Begge brødrene har brune øyne. Det gikk et rykte om at brødrene byttet plass på innspillingssettet til en av *[[Harry Potter]]*-filmene en gang, og måtte filme alle scenene på nytt igjen, selv om dette bare var et rykte. De vokste opp i Sutton Coldfield (utenfor Birmingham) i England.

## Se også
* Oliver Phelps
* Skuespillere i Harry Potter-filmene

## Eksterne lenker
* 
* Bilder og fakta
Høy

**Høy** er tørket gress og andre engvekster. På bondegårder brukes høy hovedsakelig til mat for hest og ku og sau. Friskt gress inneholder omtrent 80 prosent vann, mens høy skal tørkes til cirka 15 prosent vanninnhold.

## Produksjon av høy
Gresset blir produsert ved at det dyrkes ute til det tas inn i høyonna.  Under tørking kan gresset enten ligge på bakken eller bli hengt opp på en hesje.  Etter mekaniseringen av landbruket er hesjing blitt sjeldnere. Det tørre høyet blir presset til høyballer eller kjørt inn med høysvans eller selvlesservogn.

Det er stadig vanligere at fortørket gress blir pakket i rundballer. Det også vanlig at gress ensileres til silofôr. Silofôr er tilsatt ensileringsmiddel og kan oppbevares i silo eller rundballer.

### Hesjing og høykjøring i Norge før

File:Høykjøring ca 1905 postkort.jpg|Høykjøring ca. 1905
File:Aulestad i 1908.jpg| Aulestad 1908
File:Hesjing ca 1920 postkort.jpg|Hesjing ca. 1920
File:Parti fra Valle, Setesdal (8386252794).jpg|Valle i Setesdal
File:Høylass på havna (1963).jpg|Høylass på havna i Trondheim 1963
File:Hesjing.jpg|Hesjing i Møre og Romsdal ca. 1966


## Høy-kvaliteter
Best kvalitet på vanlig tørt høy får man ved å tørke høyet på låvetørke. Tørket høy er lagringstørt med et vanninnhold lavere enn 18% vann.  Fortørkingen av høy ute gjøres til høyet har maksimalt 40-45% vann. Det krever mellom 1-3 dager i godt tørkevær. Man vil da høre at gresset får «høylyd» eller «krisler» når det håndteres. Kort fortørk ute gir høyet gode hygieniske egenskaper som fin grønn farge og god lukt. 

Statens Fagtjeneste for Landbruket (nedlagt i 1994) utarbeidet kvalitetsklasser på høy basert på en skala (H-klassifisering) fra 1 (best) til 5 (uegnet til fôring). Klassifiseringen ble foretatt etter laboratorieanalyser. 

Klassifiseringssystemet er fortsatt i vanlig bruk selv om det kun klassifiserer høyet etter energiinnhold. Klassifiseringen avgjør ofte prisen på høyet. Dagens høyanalyser gir opplysning om en rekke næringsstoffer i tillegg til energiinnhold. 

## Se også
* Slåttonn
* Hesje
* Rundballe
* Silofôr
* Uteløe
* Utmarksslått
## Referanser



## Eksterne lenker
*
Oliver Phelps

**Oliver Martyn John Phelps** (født 25. februar 1986 i England) ble født 13 minutter før sin tvillingbror James Andrew Eric Phelps. Tvillingbrødrene er best kjent for sine roller som Fred og Frank Wiltersen, der Oliver hadde rollen som Frank Wiltersen.

Begge brødrene er 1,91 m høye og har brunt hår som blir farget oransje til filmene. Brødrene byttet plass på innspillingssettet til en av *[[Harry Potter]]*-filmene en gang, men ble oppdaget og måtte filme alle scenene om igjen. De vokste opp i Sutton Coldfield (utenfor Birmingham) i England. Brødrene gikk på Terry Arhtur School, der det fortelles at de pleide å bytte navn og klasserom, og lot som om Oliver var James og James var Oliver, uten at lærerne fant det ut.

Oliver hater rotter, og mislikte sterkt å måtte spille sammen med en i *[[Harry Potter og Fangen fra Azkaban (film)|Harry Potter og Fangen fra Azkaban]]*.

## Se også
* James Phelps
* Skuespillere i Harry Potter-filmene

## Eksterne lenker
* Fakta og bilder 
*
Tvangstrøye

En **tvangstrøye** er en trøye eller jakke av solid stoff med lange ermer som kan knyttes i kors over brystet eller på ryggen, eller festes til en seng eller stol, slik at brukerens bevegelser hindres. Tvangstrøyer har tradisjonelt vært brukt på urolige fanger og psykiatriske pasienter.

Årsaken til at personer har blitt utstyrt med tvangstrøyer er det er fare for at de kan skade seg selv eller andre. Tvangstrøyen er også mye brukt blant tryllekunstnere, illusjonister og «utbryterkonger».

For at en tvangstrøye skal fungere effektivt, må den være så liten som mulig. En jakke som er for vid over brystet og armene vil være  mulig å komme ut av.

Å ha på seg en tvangstrøye over en lengre periode kan være smertefullt. Typisk kan man få hovne albuer og man kan oppleve "prikking" i fingrene på grunn av for dårlig blodsirkulasjon.

Ett alternativ til tvangstrøye er såkalt beltelegging. Det festes to belter rundt senga. Til det ene festes belter rundt begge håndledd, og til det andre festes belter rundt begge ankler. 

Når tvangstrøye eller beltelegging benyttes ved en psykiatrisk avdeling må det skrives vedtak om tvangsbehandling, og behandlingen må føres inn i avdelingens protokoll for tvangstiltak. Dette må gjøres av en av avdelingens leger. I pasientens journal bør pasientens tilstand beskrives. Vedtakene og protokollen blir gjennomgått av sykehusets kontrollkommisjon, samt sendt til fylkesmannen.

Tvangstrøye kalles *Zwangsjacke* på tysk og *straitjacket* på engelsk.
Den franske republikanske kalender

**Den franske republikanske kalenderen** (fransk: *Calendrier républicain français*), noen ganger kalt **den franske revolusjonskalenderen** (fransk: *Calendrier révolutionnaire français*), er kalenderen som ble anvendt i Frankrike i noen år etter den franske revolusjons utbrudd. Den skilte seg fra den gregorianske både med hensyn til månedenes navn og lengde, ukenes lengde, ukedagenes navn og døgnets timeinndeling. Kalenderen var et forsøk på å innføre desimaler i tidsregningen. Blant annet består en vanlig uke av 10 dager.

## Innført 1793
Kalenderens utgangspunkt var 22. september 1792, den dag republikken ble innført. Denne dato ble kalt *1. vendémiaire år I*.

Kalenderen ble innført ved et edikt 5. oktober 1793 og var offisielt gjeldende frem til 1. januar 1806, da den ble avskaffet ved et påbud gitt 9. september 1805. Den var altså i bruk i drøyt tolv år.

Den ble imidlertid tatt i bruk igjen av den kortvarige Pariskommunen, 6. – 23. mai 1871 (16 Floréal – 3 Prairial An LXXIX).

## Inndeling
Etter denne kalenderen var året inndelt i 12 måneder, hver på 30 dager. Hver måned ble inndelt i tre tidagersuker ved navn *dekader*, og ved årsskiftet la man til fem eller (hvert fjerde år) seks tilleggsdager, kalt *jours complémentaires* eller *jours epagomènes*.

Man tok også i bruk desimaldøgn, som gjorde at ett døgn ble delt inn i 10 timer, med hver time delt inn i 100 minutter, hvert minutt delt inn i 100 sekunder, og så videre.

Året bestod også av fire kvartaler, ett for hver årstid, høst, vinter, vår og sommer, slik:

### Høst
**vendémiaire* (fra latin *vindemia*, «vinhøst») begynte 22., 23. eller 24. september,
**brumaire* (fra fransk *brume*, «tåke») begynte 22., 23. eller 24. oktober,
**frimaire* (fra fransk *frimas*, «frost») begynte 21., 22. eller 23. november.
### Vinter
**nivôse* (fra latin *nivosus*, «snø-») begynte 21., 22. eller 23. desember,
**pluviôse* (fra latin *pluviosus*, «regn-») begynte 20., 21. eller. 22 januar,
**ventôse* (fra latin *ventosus*, «blåsende») begynte 19., 20. eller 21. februar.
### Vår
**germinal* (fra latin *germen*, «spire») begynte 20. eller 21. mars,
**floréal* (fra latin *flos*, «blomst») begynte 20. eller 21. april,
**prairial* (fra fransk *prairie*, «eng») begynte 20. eller 21. mai.
### Sommer
**messidor* (fra latin *messis*, «høst») begynte 19. eller 20. juni,
**thermidor* (fra gresk *thermos*, «varm») begynte 19. eller 20. juli,
**fructidor* (fra latin *fructus*, «frukter») begynte 18 eller 19. august.
Fylkesvei 47 (før 2019)

**Fylkesvei 47** er en primær fylkesvei.

Den ble betydligt forandret i 2019, og hadde før det tre hovedarmer som forbinder Haugesund med Sveio, Skudeneshavn i Karmøy og Mjåsund i Tysvær. Denne artikkelen beskriver de gamle strekningene.

Veien bestod av forskjellige delstrekninger:

## Historikk
Veien var før 1992 en del av den daværende riksvei 14.

Som riksvei 47 gikk den opprinnelig mellom Bjelland i Sveio og Skudeneshavn i Karmøy. Veiens lengde var 60,3&nbsp;km, hvorav 12,8&nbsp;km i Hordaland og 47,5&nbsp;km i Rogaland, omkjøringsveg Norheim-Raglamyr og T-forbindelsen er ikke medregnet.

Før 1. januar 2010 var veien riksvei, etter at regionsreformen trådte i kraft har den status som fylkesvei, unntatt strekningen mot Haugesund lufthavn, se riksvei 47. Siden omkjøringsvegen mellom Norheim og Raglamyr samt strekningen Raglamyr-Ørpetveit åpnet i juni 2012 består veien av tre delstrekninger. T-forbindelsen mellom Raglamyr i Haugesund, Håvik i Karmøy og Mjåsund i Tysvær sto ferdig i 2013.

Omkjøringsveien mellom Norheim og Raglamyr ble i 2013 tildelt nytt midlertidig veinummer, .

2019 ble de forskjellige delstrekningene fordelt på fylkesvei 47, fylkesvei 547, fylkesvei 553, fylkesvei 554 og fylkesvei 4919.

## Kommuner og knutepunkter
### 

### 

*  Spannavardtunnelen (254 m)
*  Husafjelltunnelen (688 m)

*  Tuastad bru (over Fv831, 62 m)

*  Røyksund bru (over Røyksundkanalen, 64 m)

*  Karmøytunnelen (tunnelarm Fosen,  m)

*  Karmøytunnelen (tunnelarm under Karmsundet,  m)

*  Sandve/Skudenes

## Referanser
 

## Eksterne lenker
* Vegvesenets vegkart
Medicare

**Medicare** har flere betydninger:

*Medicare (Canada) er et universelt (for alle borgere og permanent bosatte) offentlig helsefinansieringssystem i Canada.
*Medicare (Australia) er et universelt offentlig helsefinansieringssystem i Australia.
*Medicare (USA) er et offentlig helseforsikringssystem for eldre og uføre i USA.

## Se også
*Medicaid
*Offentlig helsevesen
Ernest Carter

**Ernest «Boom» Carter** er en amerikansk trommeslager fra Asbury Park i New Jersey.

På 1960-tallet spilte Carter blant annet med Little Royal, The Swingmasters og i 1974 spilte han en kort periode i Bruce Springsteen & The E Street band.

Kallenavnet «Boom» fikk han etter at naboene hans hadde rapportert om skyting i huset hvor han bodde i Asbury Park. Politiet kom til stedet og fant Carter spillende på slagverket sitt.

## Eksterne lenker
*
Mithlond

**Mithlond** eller **Gråhavnene** (også bare kalt **Havnene** noen ganger) er en fiktiv havn fra J.R.R. Tolkiens Midgard. Den ligger inne i Lune gulfen i den nordvestre delen av Midgard.

Mithlond ble bygd av alvene av Lindon på begynnelsen av det andre tidevervet, og ble etterpå brukt av alvene til å forlate Midgard for å dra til Valinor. Alvene Círdan *Skipsbyggeren* og Galdor av Havnene levde der i lang tid.

Bilbo Lommelun og Frodo Lommelun dro også til Valinor fra Gråhavnene, og en familietradisjon hevder at det samme gjorde Sam Gamgod (som også hadde vært en ringbærer for en kort stund), som forlot sitt hjem i Hobsyssel i året 1484 *Sysselregning* (år 61 fjerde tideverv). Det er uklart hva skjebnen til alvene i Midgard var på begynnelsen av det fjerde tidevervet og hvor lenge Círdan og hans folk ble igjen i Havnene for å bygge et stort skip til å frakte de *førstefødte* (alvene) til *det Ytterste vest*.
Fall Finish

**Fall Finish presented by PricewaterhouseCoopers** er en poengbasert konkurranse i golf som går over 11 turneringer mot sesongavslutningen på PGA-touren. I 2006 begynner den med Deutsche Bank Championship og slutter med The Tour Championship. Spillere som konkurrerer i Fall Finish mottar poeng for topp-10-plasseringer i hver turnering, som fordeles med 100 poeng til 1.-plass gradvis ned til 10 poeng for en 10.-plass. En bonus på 1&nbsp;million dollar fordeles på de tre beste plasseringene i Fall Finish, der vinneren mottar 500&nbsp;000 dollar.

Turneringene i Fall Finish spiller tradisjonelt en viktig rolle i å avgjøre hvem som får spillerett på touren i neste sesong, og for kåringer som Årets spiller og Vardon Trophy. De ledende spillerne på touren kjemper om en plassering blant de 30 beste på pengelisten og dermed en plass i The Tour Championship. Andre kjemper om en plassering blant de 125 beste på pengelisten for å få spillerett til neste sesong.

## Vinnere
*2006: Joe Durant
*2005: Carl Pettersson
*2004: Vijay Singh
*2003: Vijay Singh
*2002: Vijay Singh
*2001: Bob Estes
*2000: Tiger Woods

## Eksterne lenker
* Fall Finish på PGATOUR.com
Christian Coulson

**Christian Coulson** (født 1978) er en engelsk skuespiller, og er mest kjent for rollen som «Tom Marvolo Riddle» i den andre filmen i *[[Harry Potter]]*-serien, *[[Harry Potter og Mysteriekammeret (film)|Harry Potter og Mysteriekammeret]]*. 

Etter å ha fullført gymnaset dro Coulson til Cambridge University, der han fikk graden sin i 2000 etter å ha lest engelsk på Clare College. Mens han gikk på skolen hadde han flere teaterroller, og han fortsatte teaterkarrieren sin etter at han var ferdig på universitetet.

Coulson var medlem av UK's National Youth Music Theatre i syv år (1990–1997) og skrev lyrikken og boken for en produksjon av *The Fallen* for Bedford Modern School. Utenom dette var han også medlem av Cambridge University Amateur Dramatic Club.

Han spilte i stykker som *Cabaret*, *The Resistble Rise of Arturo Ui*, *The Maids* og *Equus*. Han har også spilt i produksjoner som Shakespeares *Romeo and Julie* på Liverpool Playhouse,og spilte Christian i *[[Festen]].*
## Filmografi
* *Ali in Wonderland* (2009) «Tommy»
* *Last Night* (2007) (short film) «Nick»
* *Take Me Back* (2005) (short film) «Charlie»
* *[[The Hours (film)|The Hours]]* (2002) «Ralph Partridge»
* *[[Harry Potter og Mysteriekammeret (film)|Harry Potter og Mysteriekammeret]]* (2002) «Tom Marvolo Riddle»
* *[[The Four Feathers]]* (2002) (ikke kreditert) «Drummer Boy»

## TV-roller
* *[[Miss Marple|Marple]]: A Murder Is Announced* (2005) «Edmund Swettenham»
* *Brief Encounters* (2005) «Adam»
* *Beethoven* (2005) «Archduke Rudolph»
* *[[Charles II: The Power and The Passion]]* (2003) (miniserie) «James», Hertugen av Monmouth
* *[[Hornblower]]: Loyalty* (2003) Midtskipmann «John 'Jack' Hammond»
* *[[Little Britain]]* (2003) «Joe» i Sesong 1, Episode 3
* *[[Forsytesagaen (TV-serie 2002)|The Forsyte Saga]]* (2002) «Jolly Forsyte»
* *Weirdsister College* (2001) «Ben Stemson»
* *[[Love in a Cold Climate]]* (2001) (miniserie) «Matt»

**Teater**
* *[[Ghosts (play)|Ghosts]]* – Gate Theatre, London (2007) Osvald
* *[[Festen]]* – UK Tour (2006) Christian
* *[[Journey's End]]* – Comedy Theatre, London (2004) Raleigh
* *[[Romeo and Juliet]]* – Liverpool Playhouse, Liverpool (2002) Romeo

**Audio Drama**
* *The Bride of Peladon|Doctor Who:* (2007) Pelleas
* *The Haunting of Thomas Brewster| Doctor Who: *(2008) Robert McIntosh

## Videospill
* Call of Duty: Modern Warfare 3 (2011) (stemme) Marcus Burns

## Eksterne lenker

* 

**Intervjuer**
* Intervju med Liverpool Daily Post
* Eksklusivt intervju for Coulson Camp

**Fansider**
* ChristianCoulson.org
* The Christian Coulson Fanlisting
* Christian Coulson Camp
Tricare

**Tricare** er det amerikanske Forsvarsdepartementets helsevesen for soldater i aktiv tjeneste, deres familier, pensjonerte soldater og deres familier, etterlatte og andre autoriserte brukere. Fordi USA ikke har et sivilt riksdekkende helsevesen, ble Tricare opprettet som en kombinasjon av et militært sykehusvesen og et allment helsevesen for hele Forsvarsdepartementets brukergruppe. Tricare forener militære helseinstitusjoner fra alle forsvarsgrenene under én paraplyorganisasjon og supplerer dette ved å kjøpe sivile helsetjenester fra andre aktører.

1. oktober 2013 ble Tricare Management Activity (TMA) avviklet og ansvaret for Tricare ble overført til Defense Health Agency (DHA) som ble etablert samme dag. Tricare Management Activity var enheten som var ansvarlig for å administrere Tricare delen av det amerikanske forsvarets Military Health System.

## Referanser


## Eksterne lenker
*
Jack Casady

**Jack Casady** (født **John William Casady** den 13. april 1944 i Washington, D.C., USA) er en amerikansk bassist, kjent for sitt karakteristiske basspill. 

Han ble spurt om å spille bass i Jefferson Airplane av Jorma Kaukonen i 1965, og var dermed originalmedlem i gruppen, hvor han spilte til begynnelsen av 1970-tallet. Han startet da bandet Hot Tuna sammen med Kaukonen, og har også vært gjestemusiker på andre innspillinger.

## Referanser


## Eksterne lenker
* 
* 
*
Medicare (Australia)

**Medicare** er Australias universelle, offentlige helsefinansieringsprogram, som gir rimelig behandling hos leger og i sykehus for alle statsborgere og permanent bosatte unntatt på Norfolk Island. Medicare dekker også helsetjenester for besøkende fra land som har gjensidige avtaler med Australia, blant andre Norge. Dette gjelder imidlertid ikke for norske studenter som studerer i Australia.

Programmet ble stiftet i 1983 av den føderale arbeiderpartiregjeringen og bygget på det tidligere *Medibank*-programmet som var etablert i 1974. Det finansieres formelt gjennom en ekstra inntektsskatt kalt Medicare-avgiften, men i praksis gir denne avgiften kun en brøkdel av de pengene som kreves for driften. Den sittende liberale regjeringen har de siste årene innført høyere avgift for personer som ikke har privat helseforsikring for å oppfordre folk til å tegne privat forsikring.

I Australia bygges og drives offentlige sykehus av delstatene. I praksis fungerer derfor delstatene, og private leger, som leverandører for Medicare når de tilbyr helsetjenester til fastsatte priser på vegne av den føderale regjeringen. I tillegg finnes det flere private sykehus, de fleste drevet på ideell basis, som leverer Medicare-tjenester på samme måte som delstatenes offentlige sykehus.

For poliklinisk behandling finansierer Medicare 85% av den fastsatte prisen for tjenesten, og pasienten må betale resten, opp til en maksimumspris på 52,50 australske dollar. Behandling på offentlige sykehus subsidieres fullt ut.

## Eksterne lenker
*
Sarah Chang

**Sarah Chang** (koreansk: 장영주, født 10. desember 1980 i Philadelphia, Pennsylvania, USA) er en amerikansk fiolinist av koreansk opprinnelse.

Chang har oppnådd stor internasjonal berømmelse.

## Diskografi
* 1992 Debut
* 1993 Brahms; Pjotr Tsjajkovskij
* 1996 Édouard Lalo; Henri Vieuxtemps
* 1997 Simply Sarah
* 1998 Jean Sibelius; Felix Mendelssohn
* 1999 Sweet Sorrow
* 2000 Karl Goldmark; Gürzenich-Orchester, (James Conlon)
* 2001 Fire and Ice
* 2002 Antonín Dvořák, Pjotr Tsjajkovskij
* 2003 Classical Legends (compilation)
* 2004 Franch sonats (Lars Vogt)
* 2004 Ralph Vaughan Williams: Sinfonies; The Lark Ascending. (Bernard Haitink)
* 2005 Andrew Lloyd Webber: Phantasie/Woman in White
* 2006 Dmitrij Sjostakovitsj
* 2007 Antonio Vivaldi

## Referanser


## Eksterne lenker
* 
* 
* 
* 
*  EMI Classics: Sarah Chang
Sløddfjorden

**Sløddfjorden** er en innsjø i Hol kommune i Buskerud. Etter oppdemming av Ustevatn har de to innsjøene flytt sammen på samme høyde, bare adskilt av Sundet. Innsjøen inngår i magasinet for Usta kraftverk.

Riksvei 7 følger Bergensbanen på nordsiden av vannet, men fortsetter rundt på vestsiden før den dreier mot sørvest over Hardangervidda.

## Referanser




## Eksterne lenker
*
Stor-Dorro

**Stor-Dorro** (også kalt *Øver Dorro* og *Øvre Doarrovatnet*, lulesamisk: *Bajep Doarrojávrre*) er en innsjø i Saltdal kommune i Nordland. Den er regulert som magasin for kraftverkene lenger ned i Sulitjelmavassdraget.

## Referanser
Sandungen (Oslo)

**Sandungen** var opprinnelig tre vann som ved oppdemming i 1887 ble til én innsjø, delt av et smalt sund med bro. Den vestre og minste delen kalles **Vesle Sandungen** (1,44&nbsp;km²) mens den østre, og største, delen kalles **Store Sandungen** (2,52&nbsp;km²). Den nordlige utløperen av Store Sandungen kalles Sandungskalven og ligger i Lunner kommune. Vannene ligger nordvest for vannet Hakkloa, nord for åsen Sandungskollen og sør for åsene Kjerkeberget (Oslos høyeste punkt) og Branntjernshøgda.

Plassen Sandungen, ved vestenden av Store Sandungen er Nordmarkas største. Plassen ble sannsynligvis ryddet av finner på midten av 1600-tallet. Bønder fra Ringerike setret på Sandungsbekkseteren. Brukerne av denne seteren hadde kvern i Katnoselva på 1800-tallet.

## Referanser




## Litteratur
*Sverre Grimstad: *Nordmarka – merker og mysterier*. Andresen og Butenschøn Oslo 2008. ISBN 978-82-7981-053-7

## Eksterne lenker
* Dybdekart, Norge Vassdrags- og Energidirektorat
Engsetdalsvatnet

**Engsetdalsvatnet** er en innsjø i de tidligere kommunene Skodje og Haram (fra 2020 i Ålesund) i Møre og Romsdal. Den har utløp mot vest til Tennfjordelva.

## Referanser
Stuora Gámasjávri

**Stuora Gámasjávri** er en innsjø på grensen mellom Norge og Sverige. Den norske delen ligger i Bardu kommune i Troms.

## Referanser
Chad Channing

**Chad Channing** (født 31. januar 1967) er en amerikansk trommeslager. Han var trommeslager i Nirvana i perioden 1988&ndash;1990 og ble da erstattet av Dave Grohl.

## Referanser


## Eksterne lenker
* 
* 
*
Michael Chapman

:*For den amerikanske filmfotografen, se [[Michael Chapman (filmfotograf)]]*

**Michael Chapman** (født 15. april 1947 i Nambour i Queensland i Australia) er en australsk låtskriver, plateprodusent og gitarist. Han er mest kjent for sitt samarbeide med Nicky Chinn som låtskrivere og produsenter av sanger for blant andre Tina Turner, Suzi Quatro, Smokie, Sweet og Mud.

## Diskografi

### Som låtskriver

* Suzi Quatro – *[[Can the Can (singel)|Can the Can]]*, 1973
* Suzi Quatro – *[[48 Crash]]*, 1973
* Suzi Quatro – *[[Daytona Demon]]*, 1973
* Suzi Quatro – *[[Devil Gate Drive]]*, 1974
* Suzi Quatro – *[[Too Big]]*, 1974
* Suzi Quatro – *[[The Wild One]]*, 1974
* Tina Turner – *[[Better Be Good to Me]]* på *[[Private Dancer (1984)|Private Dancer]]*, 1984
* Tina Turner – *[[The Best]]* på *[[Foreign Affair (album)|Foreign Affair]]*, 1989
* Tina Turner – *[[In Your Wildest Dreams]]* på *[[Wildest Dreams]]*, 1996

### Som produsent

* Suzi Quatro – *[[Can the Can (singel)|Can the Can]]*, 1973
* Suzi Quatro – *[[48 Crash]]*, 1973
* Suzi Quatro – *[[Daytona Demon]]*, 1973
* Suzi Quatro – *[[All Shook Up]]* på *[[Suzi Quatro (album)|Suzi Quatro]]*, 1973
* Suzi Quatro – *[[Devil Gate Drive]]*, 1974
*Agnetha Fältskog - Wrap Your Arms Around Me, 1983
* Tina Turner – *[[One of the Living]]*, 1985

## Referanser


## Eksterne lenker
* 
* 
* Chinn/Chapman Lyrics Quiz
Ammunisjon

**Ammunisjon** (fra latin *munire*, **å forsyne** og fra fransk *munition*) er eksplosiver og prosjektiler til våpen og våpensystemer.  Patroner, missiler, granater og piler (til bue) er eksempler på ammunisjon, men idag brukes stort sett kun i relasjon til skytevåpen og artilleri.

## Ammunisjon til skytevåpen

I begynnelsen var ammunisjonen småstein hvor man hadde svartkrutt bak som ble manuelt satt fyr på. Etter hvert gikk man over til å bruke ett større prosjektil. Man begynte så å bruke blykuler som prosjektiler, og allerede på 1500-tallet  utviklet man rifling for bedre presisjon, noe som gjorde at prosjektilet ble vridd rundt av riller i løpet når det gikk igjennom. Dette satte prosjektilet i spinn. Man utviklet et tenningsystem hvor man via en avtrekker brukte flint som slo mot metall for å antenne en liten mengde krutt, som igjen antente kruttet bak prosjektilet (snapplås). Flintlåsen tok så over, og ble brukt frem til perkusjonslåsen kom på første del av 1800-tallet. Da brukte man en tennhette istedenfor krutt til å antenne kruttet bak prosjektilet. Dette gjorde ladingen lettere, og muligheten for å kunne skyte fortere. På 1500-tallet oppfant man papirladningen, der man hadde ferdigpakket krutt og kule i en papirpakke, som gjorde at ladingen gikk fortere. Man bet av tuppen på pakningen, helte det ferdig målte kruttet i løpet, og satte kula i løpet, istedenfor å måtte måle opp kruttmengden manuelt for hvert skudd. I 1847 oppfant Claude-Étienne Minié Minié-kula, en sylinderformet kule som var hul i bakkant. Innhulingen gjorde at kanten bak på kula ekspanderte når kruttet brant, og kula fikk bedre grep i rillene, og tettet bedre mot kruttgassene slik at de ikke gikk forbi kula. Dermed fikk man bedre hastighet og presisjon på kula. 

På midten av 1800-tallet kom patronen, hvor man hadde både prosjektil, krutt og tennladning i en enhet, samlet i en hylse. Dette gjorde nå til at man kunne skyte enda fortere, og med repetergevær kunne man skyte opptil ni skudd i minuttet effektivt. Ved overgang fra svartkrutt til røksvakt krutt på slutten av 1800-tallet har ammunisjonen til skytevåpen forandret seg lite. I dag bruker alle vanlige, moderne skytevåpen patroner.

## Eksterne lenker
*